Source: https://www.najpravo.sk/rady-a-vzory/vzory-rozhodnuti-sudu/uznesenia/n/namietky-proti-exekucii-zamietnutie-oneskorene-50-ods-1-ep-vzor-uznesenia.html
Timestamp: 2020-02-17 22:15:05+00:00
Document Index: 16605351

Matched Legal Cases: ['§ 50', '§ 50', 'súd ', 'Súd ', 'súd ', '§ 50', '§ 46', 'súd ']

Námietky proti exekúcii - zamietnutie oneskorené § 50 ods. 1 EP (vzor uznesenia) | N | Najprávo.sk - najlepší právny poradca
Rady a vzory / Vzory rozhodnutí súdu / Uznesenia / N
Námietky proti exekúcii - zamietnutie oneskorené § 50 ods. 1 EP (vzor uznesenia)
26.2. 2011, 09:18 | Stanislava Ďurišová
5Er/12/2010
EX 15/2010
1264579852
Okresný súd v Trenčíne vo veci exekúcie oprávneného: Milan Veľký, nar.25.03.1970, bytom Sadová ul. č. 22, Trenčín, občan SR proti povinnému: Ondrej Malý, nar.14.12.1963, Hollého 235, Trenčín, občan SR o vymoženie: 5.000 € s prísl. o námietkach povinného proti exekúcii, takto
Súd námietky povinného proti exekúcii z a m i e t a.
Okresný súd Trenčín poveril vykonaním exekúcie súdneho exekútora: JUDr. Ladislava Tvrdého, sídlo exekútorského úradu: Hviezdoslavova 22, Púchov, číslo poverenia: 5609 - 025654, Exekučný titul: uznesenie Okresného súdu Trenčín, pod spis. zn.: 12C/125/2009 zo dňa 12.06.2009.
Súdny exekútor doručil povinnému upovedomenie o začatí exekúcie. Povinný upovedomenie o začatí exekúcie prevzal dňa 17.11.2010.
Povinný podal na pošte dňa 22.12.2010 námietky proti exekúcii.
Podľa § 50 ods. 1 Exekučného poriadku (zákon č. 233/1995 Z. z.) povinný môže vzniesť u exekútora povereného vykonaním exekúcie do 14 dní od doručenia upovedomenia o začatí exekúcie námietky proti exekúcii, ak po vzniku exekučného titulu nastali okolnosti, ktoré spôsobili zánik vymáhaného nároku alebo bránia jeho vymáhateľnosti, alebo ak sú tu iné dôvody, pre ktoré je exekúcia neprípustná. To isté platí, ak sa namieta, že oprávnený alebo povinný nie sú právnymi nástupcami osoby uvedenej v exekučnom titule. Námietky musia byť odôvodnené a na dodatočne uvedené dôvody sa neprihliadne. Ak po podaní námietok exekútor upustil od vykonania exekúcie (§ 46), o námietkach netreba rozhodnúť.
Povinný nepodal námietky proti exekúcii v zákonnej lehote, t. j. do 14 dní od doručenia upovedomenia o začatí exekúcie. Upovedomenie o začatí exekúcie, zo dňa 10.11.2010, bolo povinnému doručené dňa 17.11.2010. Tento dátum doručenia je uvedený na fotokópii doručenky, zaslanej súdu súdnym exekútorom. Námietky povinného proti exekúcii boli podané na pošte dňa 22.12.2010. Lehota, ktorá uplynula medzi doručením upovedomenia o začatí exekúcie povinnému (17.11.2010), do podania námietok proti exekúcii na pošte (22.12.2010) je teda dlhšia ako 14 dní.
Vzhľadom na túto skutočnosti súd námietky povinného proti exekúcii zamieta.
P o u č e n i e: Proti tomuto uzneseniu nie je prípustné odvolanie.
V Trenčíne, dňa 25.02.2011
JUDr. Cecília Zvedavá
Za správnosť vyhotovenia: Jana Pyšná
Hlasovalo: 1722
trovy konania dedenie dovolanie spotrebiteľ náhrada škody oslobodenie od súdnych poplatkov náhrada trov konania spotrebiteľská zmluva podielové spoluvlastníctvo bezpodielové spoluvlastníctvo manželov odvolanie súdne poplatky úroky z omeškania exekúcia dokazovanie rekodifikácia judikatúra premlčanie ochrana osobnosti mediácia
Návštev: 11810511 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin